|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,****upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 46 14, 487 48 67, 487 43 36ounz@vojvodina.gov.rs  |
|  | KLASA: 128-454-303/2018-04 | DATUM: 27.06.2018. |

Na temelju članka 3. Pravilnika o dodjeli proračunskih sredstava za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine („Službeni list APV”, broj 4/17) i članka 3. Pravilnika o dodjeli proračunskih sredstava za financiranje i sufinanciranje modernizacije infrastrukture predškolskih ustanova na teritoriju AP Vojvodine („Službeni list APV”, br. 14/17), a u svezi s Pokrajinskom skupštinskom odlukom o proračunu Autonomne Pokrajine Vojvodine za 2018. godinu („Službeni list APV”, br. 57/2017, 17/2018 i 29/2018), Pokrajinsko tajništvo za obrazovanje, propise, upravu i nacionalne manjine ‒ nacionalne zajednice (u daljem tekstu: Tajništvo) raspisuje

**NATJEČAJ**

**ZA FINANCIRANJE** **I SUFINANCIRANJE REKONSTRUKCIJE, ADAPTACIJE, SANACIJE I INVESTICIJSKO ODRŽAVANJE OBJEKATA USTANOVA OSNOVNOG, SREDNJEG OBRAZOVANJA I ODGOJA, UČENIČKOG STANDARDA I PREDŠKOLSKIH USTANOVA NA TERITORIJU AUTONOMNE POKRAJINE VOJVODINE ZA 2018. GODINU**

Natječaj se raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2018. godinu („Službeni list APV”, br. 57/2017, 17/2018 i 29/2018) i to: za **sufinanciranje** rekonstrukcije, adaptacije, sanacije i investicijsko održavanje objekata ustanova osnovnog, srednjeg obrazovanja i odgoja, učeničkog standardai predškolskih ustanova na teritoriju Autonomne Pokrajine Vojvodine u ukupnom iznosu od **100.000.000,00 dinara** (na razini osnovnog obrazovanja i odgoja **70.000.000,00 dinara**, na razini srednjeg obrazovanja i odgoja **17.000.000,00** **dinara,** za ustanove učeničkog standarda **5.000.000,00 dinara** i za predškolske ustanove **8.000.000,00** **dinara**).

Sredstva su namijenjena za izvođenje radova rekonstrukcije, adaptacije, sanacije i za investicijsko održavanje objekata ustanova osnovnog, srednjeg obrazovanja i odgoja, učeničkog standarda i predškolskih ustanova na teritoriju Autonomne Pokrajine Vojvodine, a za koje rješenje o odobravanju izvođenja radova izdaje tijelo nadležno za izdavanje građevinske dozvole prema članku 145. stavak 1. Zakona o planiranju i izgradnji („Sl. glasnik RS“, br. 72/2009, 81/2009-ispr.,64/2010-odluka US, 24/2011,121/2012, 42/2013- odluka US, 50/2013 – odluka US, 98/2013 – odluka US, 132/2014 i 145/2014)

**Tajništvo dodjeljuje sredstva za sufinaciranje, stim da je učešće ustanove u sufinanciranju radova obvezno s minimum 30% vrijednosti radova.**

Sredstva se ne dodjeljuju za sufinanciranje izvođenja radova izgradnje, dogradnje i tekućeg održavanja objekta.

Sredstva se ne dodjeljuju za radove čije je financiranje u punom iznosu osigurano iz drugih izvora.

Realizacija financijskih obveza vršit će se sukladno likvidnim mogućnostima proračuna Autonomne Pokrajine Vojvodine za 2018. godinu.

**UVJETI NATJEČAJA**

*1. Podnositelji zahtjeva*

Podnositelji zahtjeva su:

* škole za osnovno obrazovanje i odgoj, škole za srednje obrazovanje i odgoj i ustanove učeničkog standarda na teritoriju Autonomne Pokrajine Vojvodine čiji je osnivač Republika Srbija, AP Vojvodina i jedinica lokalne samouprave;
* jedinice lokalne samouprave (isključivo za potrebe predškolskih ustanova) na teritoriju AP Vojvodine.

*2. Kriteriji raspodjele sredstava*

Kriteriji raspodjele sredstava po Pravilniku o dodjeli proračunskih sredstava za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine, kao i po Pravilniku o dodjeli proračunskih sredstava za financiranje i sufinanciranje modernizacije infrastrukture predškolskih ustanova na teritoriju AP Vojvodine jesu:

1. značaj realizacije projekta kada je riječ o sigurnosti učenika, nastavnika odnosno djece, odgojitelja i zaposlenih koji koriste objekte;
2. značaj realizacije projekta za osiguravanje kvalitetnih uvjeta za boravak i izvođenje odgojno-obrazovnog rada;
3. financijska opravdanost projekta;
4. održivost projekta;
5. lokalni odnosno regionalni značaj projekta;
6. aktivnosti koje su poduzete s ciljem realizacije;
7. osigurani izvori sredstava za realizaciju projekta (preko propisanog obveznog učešća od 30%).

**OPĆE SMJERNICE NATJEČAJA**

Ukoliko je tehnički moguće projekt realizirati u više neovisnih faza izvođenja radova, podnositelj prijave treba podnijeti prijavu s jasno navedenim fazama za izvođenje radova i naznačenim financijskim sredstvima za sve faze.

Priložen premjer i predračun radova treba da bude s precizno utvrđenom količinom radova i s tržišnim cijenama, jer će se sredstva podnositelju prijave prenositi sukladno provedenom postupku javne nabave (a najviše do odobrenog iznosa). Viškove radova i nepredviđene radove Tajništvo neće moći financirati.

Podnositelj prijave, koji je za određeni projekt konkurirao i na drugim mjestima, ima pravo podnošenja zahtjeva i na predmetni natječaj ukoliko u momentu podnošenja prijave nije imao, niti je mogao imati saznanje o tom da li su mu odobrena sredstva po drugom natječaju za predmetni projekt.

Sredstva osgurana na ime učešća ustanove mogu biti vlastita, iz donacija i iz proračuna svih razina vlasti i ova sredstva mogu biti novčana i nenovčana. Nenovčana sredstva su neugrađen građevinski materijal.

Nakon dodjele sredstva po Natječaju, Korisnik će biti dužan:

* potpisati ugovor o dodjeli proračunskih sredstava s Tajništvom, kojim će se regulirati uzajamna prava i obveze ugovornih strana;
* prije objavljivanja javne nabave na Portalu uprave za javne nabave, dostaviti Tajništvu **presliku prijedloga odluke o pokretanju postupka javne nabave s procijenjenom vrijednosti radova i s točno navedenim podacima o izvorima financiranja radova** (ukoliko je Tajništvo suglasno s prijedlogom odluke o pokretanju postupka javne nabave izdat će korisniku Suglasnost za pokretanje postupka javne nabave);
* provesti postupak javne nabave (za izbor ponuđača odgovoran je Korisnik i odgovorna osoba u njemu);
* dostaviti presliku bankarske garancije izabranog izvođača radova za dobro izvršenje posla;
* dostaviti presliku bankarske garancije izabranog izvođača radova za povrat avansnog plaćanja ukoliko je Korisnik ugovorio avansno plaćanje s izabranim ponuđačem;
* angažirati neovisnu osobu kao stručni nadzor nad izvođenjem predmetnih radova;
* dostaviti rješenje o odobravanju izvođenja predmetnih radova izdano od strane tijela općinske/gradske uprave nadležne za izdavanje građevinske dozvole.

Ako se, nakon provedbe postupka javne nabave, između Korisnika i izabranog izvođača radova zaključi ugovor s iznosom koji je niži od procijenjene vrijednosti radova s kojim je Korisnik aplicirao na natječaju, aneksirat će se ugovor kojim se dodjeljuju Korisniku sredstva od strane Tajništva. Aneksiranjem se umanjuje dodjeljeni iznos sredstava od strane Tajništva sukladno stvarno ugovorenim iznosom radova na koji je zaključen ugovor između Korisnika i izabranog izvođača radova, pri čemu se ne umanjuje iznos s kojim sudjeluje sufinancijer.

**NAČIN PODNOŠENJA ZAHTJEVA**

Zahtjevi se podnose na jedinstvenom natječajnom obrascu Tajništva. Kompletna natječajna dokumentacija može se preuzeti od **27. 6. 2018. godine** na web-adresi Tajništva [**www.puma.vojvodina.gov.rs**](http://www.puma.vojvodina.gov.rs)

Zahtjevi se dostavljaju putem pošte na adresu: Pokrajinsko tajništvo za obrazovanje, propise, upravu i nacionalne manjine ‒ nacionalne zajednice s naznakom „Za natječaj – za sufinanciranje rekonstrukcije, adaptacije, sanacije i investicijsko održavanje objekata ustanova osnovnog, srednjeg obrazovanja i odgoja, učeničkog standarda i predškolskih ustanova na teritoriju Autonomne Pokrajine Vojvodine za 2018. godinu”, Bulevar Mihajla Pupina 16, 21000 Novi Sad, ili se podnose osobno, predajom na pisarnici pokrajinskih tijela uprave u Novom Sadu (prizemlje zgrade Pokrajinske vlade).

**Uz prijavu na natječaj, prilaže se:**

1. **preslika tehničke dokumentacije na temelju koje je tijelo nadležno za izdavanje građevinske dozvole izdalo rješenje o odobrenju izvođenja radova (u slučaju da ustanova, čiji je osnivač AP Vojvodina, nije pribavila rješenje o odobrenju za izvođenje radova, ova ustanova podnosi presliku tehničke dokumentacije na temelju koje će nakon pribavljanja suglasnosti za izvođenje radova od strane Pokrajinske vlade, nadležno tijelo izdati rješenje o odobrenju izvođenja radova);**
2. **preslika rješenja o odobrenju za izvođenje radova koje izdaje tijelo nadležno za izdavanje građevinske dozvole (ustanove čiji je osnivač AP Vojvodina, koje nisu pribavile rješenje o odobrenju za izvođenje radova podnose akt nadležnog tijela kojim se potvrđuje da je priložena tehnička dokumentacija kompletna i odgovarajuća, na temelju koje će se po dobivanju suglasnosti Pokrajinske vlade za izvođenje radova izdati rješenje o odobrenju za izvođenje radova);**
3. **premjer i predračun radova potpisan i ovjeren od strane odgovornog projektanta (dokument ne stariji od šest mjeseci s numeriranim stranicama, obvezno sadržavati datum izrade);**
4. **u slučaju novčanog sufinanciranja dostaviti dokaz o obezbeđenim sredstvima za sufinanciranje radova (ugovor, rješenje, izvadak iz proračuna jedinice lokalne samouprave i slično) zajedno s uredno potpisanom i pečatiranom Izjavom o učešću u sufinanciranju predmetnih radova u iznosu od minimum 30% od vrijednosti radova (Izjavu dostaviti u slobodnoj formi);**
5. **u slučaju nenovčanog sufinanciranja (neugrađeni građevinski materijal),** **dokaz o istraživanju tržišne cijene građevinskog materijala na teritoriju APV suglasno Zakonu o javnim nabavama,** **zajedno s uredno potpisanom i pečatiranom Izjavom Korisnika o sufinanciranju predmetnih radova s neugrađenim građevinskim materijalom (Izjavu dostaviti u slobodnoj formi uz navođenje vrste, količine i vrijednosti građevinskog materijala koji će se upotrebiti);**
6. **preslika potvrde o poreznom identifikacijskom broju ustanove obrazovanja odnosno za predškolske ustanove ‒ jedinice lokalne samouprave (osnivača ustanove).**

**Rok za podnošenje prijava na Natječaj jeste 18. 7. 2018. godine.**

Tajništvo zadržava pravo od podnositelja zahtjeva, po potrebi, zatražiti dodatnu dokumentaciju i informacije, odnosno za dodjelu sredstava odrediti ispunjenje potrebnih uvjeta.

Povjerenstvo neće razmatrati:

* nepotpune prijave;
* nepravodobne prijave (prijave poslane nakon roka koji je označen kao posljednji dan natječaja);
* nedopuštene prijave (prijave koje su podnijele neovlaštene osobe i subjekti koji nisu predviđeni natječajem);
* prijave koje se ne odnose na natječajem predviđene namjene;
* prijave korisnika koji u prethodnom razdoblju financijskim i narativnim izvještajima nisu opravdali sredstva dodijeljena iz pokrajinskog proračuna.

Rezultati Natječaja bit će objavljeni na internet prezentaciji Tajništva.

**Zainteresirane osobe dodatne informacije u svezi s realizacijom Natječaja, mogu dobiti u Tajništvu na brojeve telefona: 021/487 4262 i 021/487 4614**

 Pokrajinski tajnik

 Mihály Nyilas